CELEX: 62018CN0505
Language: el
Date: 2018-07-30 00:00:00
Title: Υπόθεση C-505/18: Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 30 Ιουλίου 2018 — COPEBI SCA κατά Établissement national des produits de l'agriculture et de la mer (FranceAgriMer)

8.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 364/7
            
         
      Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 30 Ιουλίου 2018 — COPEBI SCA κατά Établissement national des produits de l'agriculture et de la mer (FranceAgriMer)
      (Υπόθεση C-505/18)
      (2018/C 364/06)
      Γλώσσα διαδικασίας: η γαλλική
      
         Αιτούν δικαστήριο
      
      Conseil d’État
      
         Διάδικοι στην υπόθεση της κύριας δίκης
      
      
         Προσφεύγουσα-αναιρεσείουσα: COPEBI SCA
      
         Καθού-αναιρεσίβλητος: Établissement national des produits de l’agriculture et de la mer (FranceAgriMer)
      
         Έτερος διάδικος: Ministre de l’Agriculture et de l’Alimentation
      
         Προδικαστικό ερώτημα
      
      Έχει η απόφαση της Ευρωπαϊκής Επιτροπής 2009/402/ΕΚ, της 28ης Ιανουαρίου 2009, σχετικά με τα «προγράμματα περιόδου εμπορίας» που έθεσε σε εφαρμογή η Γαλλία στον τομέα των οπωροκηπευτικών [C 29/05 (πρώην NN 57/05)] (1) την έννοια ότι καλύπτει τις ενισχύσεις που καταβλήθηκαν από το office national interprofessionnel des fruits, des légumes et de l’horticulture (ONIFLHOR) (Εθνικό Διεπαγγελματικό Γραφείο οπωροκηπευτικών και φυτοκομίας) στην comité économique agricole du bigarreau d’industrie (CEBI) (γεωργική οικονομική επιτροπή για τα κεράσια ποικιλίας bigarreau για βιομηχανική χρήση) και χορηγήθηκαν στους παραγωγούς κερασιών της ποικιλίας bigarreau για βιομηχανική χρήση από τις ομάδες παραγωγών που είναι μέλη της επιτροπής αυτής, ενώ η CEBI δεν περιλαμβάνεται μεταξύ των οκτώ γεωργικών οικονομικών επιτροπών που μνημονεύονται στο σημείο 15 της απόφασης της Επιτροπής και οι επίμαχες ενισχύσεις, σε αντίθεση με τον μηχανισμό χρηματοδότησης που περιγράφεται στα σημεία 24 έως 28 της εν λόγω απόφασης, χρηματοδοτούνταν αποκλειστικά από επιχορηγήσεις του ONIFLHOR, και όχι συγχρόνως και από εθελοντικές εισφορές των παραγωγών, που ονομάζονται «επαγγελματικά μερίδια»;
      
         (1)  ΕΕ L 127, σ. 11.